Caru Jigramaya - Lontar Bhama Kertihberikut ini banten caru untuk karang panes, yang terkena pemali pulung akibat bhuta jigramaya
Nihan tingkah ing karang pahumahan, kna gering tutumpur sasab mrana, mwang kna pamali pulung, tan pegat kena gering kabhaya-bhaya, lara sang madrebe humah, reh matonya.
lwiring pacarunia :
Nasi wong-wongan 3 tanding, marupa manca warna, padha matatakan don byu, mawadah klakat, canangnia hanut nasi wong-wongan, kwangen pada masiki, jinah padha 2, sowang-sowang, nasi wong-wongan ika, madaging tumpeng, hanut warna, sami pada madanan iwaknia satha brumbun, holah dadi 5, tanding, rupania mancawarna, sangkwinia 11, bidang, bayuhania 5, wadah, sasantun 1, bras 3 kulak, hartha 777, genep sahupakaran ing sasantun, lis 5 puwun, susunang ring sega wong-wongan ika, ring madya gnahnia.
Mwah sega pangkon 1, iwaknia kawisan, madaging, jajren matah, masusun basa rajang, mawadah limas andong bang, tok 5, sujang, harak brem, padha 5 tekor.
Malih sega panganggon pamali hatanding, nasi takilan, mawadhah don kumbang, iwak bawi magoreng, trasi bang yadin alit wenang, sabagya yan agung.
Raris genahang ring nasi wong-wongan ika. Genah caru ika ngarepin pawon, tunasang toya ring Sanggah Kamulan, Toya pangihid pamali, mwang sarwa bhuta durgha. Yan wus puput winasu, geseng tatimpug ika.
Wus mangkana, nasi wong-wongan ika, bwangakna ring sagara, ring lwah ing kadi wenang, tkaning banten kabeh.
ban_Latn jav_Latn bug_Latn ban_Latn ban_Latn ban_Latn ban_Latn ban_Latn